
CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A   NR. 186






  din 24 noiembrie 2011

privind stabilirea condiţiilor, criteriilor şi procedurii de acordare a reducerilor la plata impozitului pe clădiri, persoanelor fizice

Consiliul Local al municipiului Sighişoara ;

Având în vedere expunerea de motive a Primarului municipiului cu propunerea de stabilire a condiţiilor, criteriilor şi procedurii de acordare a reducerilor la plata impozitului pe clădiri, persoanelor fizice;
Având în vedere prevederile Legii nr. 571/2003 privind Codul fiscal, cu modificările şi completările ulterioare, cu precădere ale art. 286, alin.(8);
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
Având în vedere prevederile Ordonanţei de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobată cu modificări prin Legea nr. 158/2011, cu modificările şi completările ulterioare;
Având în vedere prevederile Ordonanţei nr. 30/2011 pentru modificarea şi completarea Legii nr. 571/2003 privind Codul fiscal, precum şi pentru reglementarea unor măsuri financiar – fiscale, cu precădere ale art. I, pct. 89;
Având în vedere prevederile Normelor metodologice de aplicare a Ordonanţei de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobate prin Ordinul Ministrului dezvoltării regionale şi locuinţei, al Ministrului finanţelor publice şi al Ministrului administraţiei şi internelor nr. 163/540/23/2009, cu modificările şi completările ulterioare;
Având în vedere prevederile Regulamentului Local pentru creşterea performanţei energetice a clădirilor;
Ţinând cont de faptul că, pentru punerea în aplicare a acestor prevederi legale, se impune stabilirea condiţiilor, criteriilor şi procedurii de acordare a reducerilor la plata impozitului pe clădiri, persoanelor fizice;
Având în vedere Raportul de specialitate al Agenţiei pentru Managementul Energiei Sighişoara, prin care, se propune aprobarea condiţiilor, criteriilor şi procedurii de acordare a reducerilor la plata impozitului pe clădiri, persoanelor fizice, îndeplinindu-se în acest sens prevederile legale;

Având în vedere avizele favorabile ale tuturor comisiilor pe domenii de specialitate,
În baza art. 36, alin. (2), lit. b) şi alin. (4), lit. c), art. 45, alin. (2) lit. c) şi art. 115, alin. (1), lit. b) din Legea nr. 215/2001, legea administraţiei publice locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă Condiţiile şi criteriile de acordare a reducerilor la plata impozitului pe clădiri, persoanelor fizice, conform anexei nr. 1, care face parte integrantă din prezenta hotărâre.
Art.2. Se aprobă Procedura de acordare a reducerilor la plata impozitului pe clădiri, persoanelor fizice, conform anexei nr. 2, care face parte integrantă din prezenta hotărâre.
Art.3. Se aprobă următoarele reduceri la plata impozitului pe clădiri, persoanelor fizice, a căror imobile, în urma lucrărilor de modernizare şi reabilitare termică au un consum anual specific pentru încălzire, de:
1. 85 kWh/mp/an (clasa energetică A) 10% 7 ani
2. 152 kWh/mp/an (clasa enegetică B) 5% 10 ani
Art.4. Cu ducerea la îndeplinire a prezentei hotărâri se încredinţează Primarul Municipiului Sighişoara, aparatul de specialitate al acestuia şi Agenţia pentru Manangementul Energiei Sighişoara.

                                               PRESEDINTE DE SEDINTA, 





Daniela Muşunoi










Contrasemneaza:






             


p.Secretarul municipiului,










Iov Roiban
(Prezenta hotărâre s-a adoptat cu zece voturi pentru, trei  voturi împotrivă şi trei abţineri)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Agenţia pentru managementul energiei ;

1 ex. Biroul impozite şi taxe locale ;
1 ex. Direcţia economică;

10 ex.IR/FM

